Diari Oficial de la Generalitat Valenciana


Sumari del DOGV 4518, del 10-06-2003 (2003/6712)

Informació pública de la modificació puntual de l'article 6.13 del PGOU.
------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6712


Organisme emissor
:   Ajuntament d'Onda

Tipus de document
:   Anunci

Informació pública de la modificació puntual de l'article 6.13 del PGOU. [2003/M6712]
  
El Ple de l'Ajuntament, en sessió ordinària celebrada amb data 28 d'abril de 2003, ha adoptat entre altres el següent acord:
  
«9é) Dictamen modificació puntual de l'article 6.13 del PGOU.
  
Comença la consideració d'aquest punt de l'ordre del dia eximint la Secretaria, per manifestar a requeriment de la Presidència que tots els assistents coneixen el seu contingut, de la lectura del dictamen de la Comissió Informativa Permanent d'Ordenació del Territori, de data 22 d'abril de 2003, que es passa a transcriure literalment:
  
?Comença la consideració d'aquest punt de l'ordre del dia amb la lectura de la proposta del tinent d'alcalde-delegat de l'Àrea d'Ordenació del Territori, de data 17 d'abril de 2003, que es passa a transcriure literalment:
  
El Pla General d'Ordenació Urbana d'Onda va ser homologat a la Llei 6/1994, de la Generalitat Valenciana, Reguladora de l'Activitat Urbanística, segons l'aprovació de la Comissió Territorial d'Urbanisme de data 22 de juliol de 1998.
  
En les normes urbanístiques que es van incorporar en l'homologació, es va introduir en la redacció de l'article 6.13 (paràmetres d'edificació en sòl no urbanitzable) l'ocupació màxima del 2% de la superfície de parcel·la, dada que no figura en la pròpia Llei 4/1992 del Sòl No Urbanitzable, que va servir de model per a la redacció del PGOU en quant al sòl no urbanitzable .
  
D'altra banda, no era intenció d'aquest Ajuntament introduir paràmetres més restrictius respecte a l'ocupació que els que la pròpia Llei del Sòl No Urbanitzable de la Generalitat Valenciana estableix, per la qual cosa pot interpretar-se la introducció del paràgraf de l'ocupació màxima com un error de transcripció que no va ser detectat, i que ara es pretén reformar eliminant-lo.
  
Vist l'informe tecnicojurídic redactat per l'arquitecte municipal i el TAG de l'Àrea d'Ordenació del Territori, en què s'informa favorablement l'exposició pública de la modificació puntual del PGOU.
  
Donat l'interés existent en la nostra població per a l'establiment d'instal·lacions esportives d'interés general per a tota la població, s'hauria de suprimir la limitació expressada en el primer paràgraf de l'article 6.13 de les normes urbanístiques del PGOU, ja que la pròpia llei valenciana no l'exigeix.
  
Atés el que disposen els articles 55 i 38 de la Llei 6/1994, de la Generalitat Valenciana, Reguladora de l'Activitat Urbanística (LRAU), relatius a l'aprovació i modificació de plans generals a la Comunitat Valenciana, es proposa a la Comissió Informativa Permanent de l'Àrea d'Ordenació del Territori, que dictamine favorablement la següent proposta d'acord:
  
Primer
  
Exposar al públic, pel termini d'un mes, la modificació puntual número 1/2003 del PGOU relativa a la modificació de l'article 6.13 de les normes urbanístiques, segons la memòria redactada per l'arquitecte municipal.
  
Segon
  
Publicar l'acord d'exposició pública al tauler d'anuncis municipal, en el Diari Oficial de la Generalitat Valenciana i en un diari d'àmplia difusió a la localitat (diari Levante de Castelló).
  
Tercer
  
Una vegada s'haja produït l'exposició pública per termini d'un mes, i informades les al·legacions presentades, aprovar provisionalment pel Ple de l'Ajuntament la modificació puntual i demanar l'aprovació definitiva per part de la Comissió Territorial d'Urbanisme de Castelló.
  
Sotmesa la proposta a votació, es va informar favorablement, amb els vots a favor del senyor Nebot Monzonís, senyora Verdiá Cerdá, senyor Morte Poles, senyor Salvador Pérez. senyor Aguilella Aguilella, (PSOE), i les abstencions de la senyora Blanes Cardenal, senyor Ibáñez Bordonau, i senyor Barea Feliu (PP).-
  
Promogut el debat per part de la Presidència, cap dels regidors assistents sol·licita fer ús de la paraula, per la qual cosa la proposta d'acord continguda en l'anterior dictamen se sotmet directament a votació, aprovant-se per majoria de 10 vots a favor que corresponen a: Enrique Navarro Andreu, María Lidón Adelantado Puchal, José Miguel Morte Poles, Joaquín Nebot Monzonís, Antonio López Marín de Robles, José Martínez Belloso, Ana Victoria Franch Santos, Carmen Verdiá Cerdá, Joaquín Aguilella Aguilella, i Juan Miguel Salvador Pérez (Grup Socialista); i sis en contra que corresponen a: Alicia Blanes Cardenal, Pascual Vicente Mundina Sol, Rubén Ibáñez Bordonau, María Teresa Ballester Gil, Juan Baila Notari i Sergio Mauro Barea Feliu (Grup Popular).»